Dita

**Dita** je proizvođač deterdženata i drugih hemijskih proizvoda.

Osnovana je 12. juna 1977. godine u Tuzli. Osnivači kompanije bile su kombinat SODASO Tuzla i italijanska kompanija Mira Lanza iz Đenove. a Dita d.d. je preregistrovana u društvo ograničene odgovornosti pod imenom Dita 1977.

## Historija 
Od samog osnivanja, Dita je bila u suvlasništvu kombinata SODASO iz Tuzle i italijanske kompanije Mira Lanza. Godine 1992. dolazi do prekida partnerskog odnosa sa italijanskom kompanijom, a Dita značajno smanjuje proizvodnju zbog izbijanja rata u Bosni i Hercegovini. U to vrijeme se svo ljudstvo i mehanizacija stavljaju na raspolaganje Armiji Republike Bosne i Hercegovine.

Nakon rata, 2001. godine, Dita je privatizovana odlukom Agencije za privatizaciju Tuzlanskog kantona. U 2005. godini Ditu preuzima sarajevska kompanija LORA d.o.o. i postaje većinski vlasnik sa oko 84% vlasničkog udjela. Zbog sumnjive privatizacije, nagomilanih dugova prema dobavljačima i neadekvatne strategije upravljanja i razvoja kompanije, Dita, 2012. godine gasi proizvodnju, te se podnosi prijedlog za stečaj. Zbog slučaja privatizacije Dite, tužilaštvo TK podiže nekoliko optužnica protiv bivših direktora ove kompanije, a pod lupu dolazi i rad Agencije za privatizaciju TK. Nakon toga, Dita ubrzo dobiva pomoć i drugih domaćih kompanija i dobavljača te uspješno povećava proces proizvodnje i širi asortiman proizvoda.

## Tehnički podaci i investicije 
U periodu od 2005 – 2007 godine, Dita d.d. je investirala preko 2 miliona KM u modernizaciju proizvodnog pogona. Investicija se prvenstveno odnosila na mašine za punjenje i pakovanje praškastih proizvoda. Savremeni pogon omogućava pakovanje od 1800 vrećica od 3&nbsp;kg praškastog deterdženta i oko 1500 vrećica od 6&nbsp;kg tokom jednog sata. Ubrzo je izvršena i nabavka nove mašine za automatsko doziranje finalnih vrećica u zbirno pakiranje i paletiranje. U 2009. godine Dita uspjeva proizvesti oko 62.000 tona deterdženta, od čega 50.000 tona praškastih proizvoda i 12.000 tona tečnih proizvoda. Za period od 2008 – 2011. godine, Dita je planirala daljnje ulaganje u proizvodne kapacitete i opremu od 3 miliona KM.

## Proizvodi 
Dita proizvodi deterdžente za mašinsko pranje rublja, ručno pranje rublja, pranje posuđa, šampone, sapune i deterdžente za industriju.

Neki od proizvoda Dite su:
* ARIX – deterdžent za pranje veša 
* IDA i 3 de 
* Tenzo 21
* Softly 3 in 1
* BLIC 
* CRAFT
* Deon – omekšivač
* Monia – tečni sapun

Dita je u 2008. godini plasirala svoje proizvode na domaće, ali i na strano tržište. Neka od najznačajnijih tržišta Dite su: Hrvatska, Slovenija, Makedonija, Kosovo, Albanija, Francuska, Njemačka i zemlje BENELUX-a. Nakon odlaska u stečaj 2012. godine, Dita gubi sva inostrana tržišta kao i domaće tržište. Međutim, ponovnim pokretanjem proizvodnje u decembru 2015. godine, Dita uz pomoć domaćeg trgovačkog lanca Bingo uspjeva ponovo plasirati svoje proizvode na domaće tržište. Ubrzo i drugi trgovački lanci u BIH uvrštavaju Dita proizvode u svoj prodajni asortiman.

## Također pogledajte 
* Spisak kompanija u Bosni i Hercegovini
* Bingo d.o.o. Tuzla

## Reference 
Kategorija:Kompanije u Bosni i Hercegovini
Kategorija:Industrija u Bosni i Hercegovini